Συζήτηση Βικιπαίδεια:Διαβούλευση στρατηγικής Wikimedia 2017

message: Αναπτύξτε την άποψή σας εδώ βασιζόμενη στο κύριο ερώτημα ή εναλλακτικά ερωτήματα.
Προαιρετικά: Λέξεις-κλειδιά που περιγράφουν τη γνώμη σας
thread_title:  ''Αντικαταστήστε αυτό με μια φράση που συνοψίζει την άποψή σας '' 

message: Θα ήθελα στα επόμενο χρόνια να συνεισφέρω σε μια Βικιπαίδεια που δε θα σου αφήνει μια πικρή γεύση στο στόμα, που θα σταματήσει, θεσμικά και ουσιαστικά, το κυνηγητό των χρηστών, μια Βικιπαίδεια που θα σταματήσουν τα «σταμάτα πια» σε ανθρώπους που συνεισφέρουν θετικά, σε μια Βικιπαίδεια που θα αποβάλλονται από το σώμα της τέτοιες ενέργειες που ξεχνούν τις 100 καλές συνεισφορές και κατακεραυνώνουν και απογοητεύουν χρήστες για τις 2 ή τις 5 τους λανθασμένες ή ελλιπείς συνεισφορές. Έτσι η Βικιπαίδεια θα γίνει ένα ασφαλές μέρος, για την ανάπτυξη και ελεύθερη πρόσβαση σε όλη την ανθρώπινη γνώσης, χωρίς αποκλεισμούς, χωρίς πίκρα, αλλά με τη χαρά και μόνο της συνεισφοράς.
Λέξεις  κλειδιά: χωρίς πικρή γεύση, χωρίς κυνηγητό χρηστών, για τη χαρά συνεισφοράς, χωρίς αποκλεισμούς
--Focal Point 09:10, 19 Μαρτίου 2017 (UTC)
replies: text: ΥπέρΑμήν --Υπάρχω (συζήτηση) 09:20, 19 Μαρτίου 2017 (UTC)
replies: text: :Ασφαλώς και υπέρ, εξ άλλου υπάρχει και η οδηγία "Μη δαγκώνετε τους (νέους) χρήστες". --Ttzavarasσυζήτηση 10:17, 19 Μαρτίου 2017 (UTC)
 Υπέρ ως νέος χρήστης ( Να μας προσέχετε!! :) ). Πιστεύω ακόμη ότι η δημιουργία συλλόγου είναι ένα θετικό βήμα! Νά μαστε όλοι καλά! Giorgos ab1234 (συζήτηση) 04:54, 21 Μαρτίου 2017 (UTC)

text: Υπέρ Θα έπρεπε να είναι αδιανόητη η έννοια "παρενόχληση" σε ένα εγχείρημα ΓΝΩΣΗΣ. Κι όμως υπάρχει. Οτιδήποτε συνεισφέρει στην εξάλειψή της είναι θετικό βήμα. --Saintfevrier (συζήτηση) 18:40, 29 Μαρτίου 2017 (UTC)
 Σχόλιο εξίσου σημαντικό αν όχι σημαντικότερο νομίζω είναι να υπάρχει μια Βικιπαίδεια όπου είναι χαρά να διαβάζεις, καθώς όλοι, αναγνώστες και συντάκτες παλιοί και νέοι, είναι αναγνώστες, και τα περιεχόμενα γράφονται από έναν (ή λίγους τέλος πάντων) για να διαβαστούν από πολλούς. Ναι στην καλόπιστη και ευγενική επικοινωνία, ναι στην ενθάρρυνση, όχι στην εξαρχής κακόπιστη ή μεροληπτική αντιμετώπιση νέων συντακτών που έρχονται να συνεισφέρουν περιεχόμενο το οποίο διαβάζεται από πολύ περισσότερους. Gts-tg (συζήτηση) 14:42, 26 Μαρτίου 2017 (UTC)
replies: text: :σίγουρα όχι. Τα λήματα δεν γράφονται από έναν, ή λίγους τέλος πάντων, αλλά εν δυνάμει από όλους. Η βικιπαίδεια που γράφεται από λίγους δεν είναι το όραμα και η στρατηγηκή του ιδρύματος.  --Υπάρχω (συζήτηση) 10:27, 14 Απριλίου 2017 (UTC)
replies: text: ::Επιθυμία σίγουρα είναι να γράφονται απ' όλους. Ωστόσο η πραγματικότητα είναι ότι κάτι τέτοιο δεν συμβαίνει προς το παρόν. Άλλο βέβαια επισημαίνει ο συνάδελφος Gts-tg και με βρίσκει σύμφωνο. Πρέπει να ενθαρρύνονται οι νέοι χρήστες/αναγνώστες να συμμετέχουν. Αυτοί είναι το μέλλον της ΒΠ.—Corleone μη τα μασάς!@ 10:54, 14 Απριλίου 2017 (UTC)

text: Υπέρ βεβαίως! Μια εξαίρετη ευχή που θα είναι υπέροχο να γίνει χειροπιαστή. Ήδη γίνονται πολλές προσπάθειες και αυτός είναι ένας λόγος παραπάνω για να βοηθήσουμε όλοι προς αυτή την κατεύθυνση. Μακάρι λοιπόν.—Corleone μη τα μασάς!@

text: Υπέρ Πολύ βασικό. -- Magioladitis (συζήτηση) 12:26, 21 Απριλίου 2017 (UTC)
===Επιμέρους σημεία===
====Ανθρωπιά====
Στην Βικιπαίδεια του μέλλοντος οι συζητήσεις θα γίνονται με σεβασμό και εκεί που αρμόζει. Οι χρήστες θα είναι άνθρωποι και θα συνεισφέρουν ώριμα και ωραία. Το κυνήγι των χρηστών θα έχει πια εκλείψει, όχι γιατί θα είναι άγνωστο, αλλά γιατί θα αποφεύγεται από όλους. --Υπάρχω (συζήτηση) 11:21, 14 Απριλίου 2017 (UTC)

text: Συμφωνώ και το εύχομαι ομοίως κι εγώ μαζί σου. Βέβαια, θεωρώ πως η ΒΠ ανταποκρίνεται ήδη ως ένα μέρος σε αυτό. Πάντα υπάρχουν όμως περιθώρια βελτίωσης.—Corleone μη τα μασάς!@ 11:31, 14 Απριλίου 2017 (UTC)
thread_title:  Μια Βικιπαίδεια όπου να είναι χαρά το να συνεισφέρεις 

message: ====Ανθρωπιά====
Στην Βικιπαίδεια του μέλλοντος οι συζητήσεις θα γίνονται με σεβασμό και εκεί που αρμόζει. Οι χρήστες θα είναι άνθρωποι και θα συνεισφέρουν ώριμα και ωραία. Το κυνήγι των χρηστών θα έχει πια εκλείψει, όχι γιατί θα είναι άγνωστο, αλλά γιατί θα αποφεύγεται από όλους. --Υπάρχω (συζήτηση) 11:21, 14 Απριλίου 2017 (UTC)
replies: text: Συμφωνώ και το εύχομαι ομοίως κι εγώ μαζί σου. Βέβαια, θεωρώ πως η ΒΠ ανταποκρίνεται ήδη ως ένα μέρος σε αυτό. Πάντα υπάρχουν όμως περιθώρια βελτίωσης.—Corleone μη τα μασάς!@ 11:31, 14 Απριλίου 2017 (UTC)
thread_title: Επιμέρους σημεία

message: Στην Βικιπαίδεια του μέλλοντος οι συζητήσεις θα γίνονται με σεβασμό και εκεί που αρμόζει. Οι χρήστες θα είναι άνθρωποι και θα συνεισφέρουν ώριμα και ωραία. Το κυνήγι των χρηστών θα έχει πια εκλείψει, όχι γιατί θα είναι άγνωστο, αλλά γιατί θα αποφεύγεται από όλους. --Υπάρχω (συζήτηση) 11:21, 14 Απριλίου 2017 (UTC)
replies: text: Συμφωνώ και το εύχομαι ομοίως κι εγώ μαζί σου. Βέβαια, θεωρώ πως η ΒΠ ανταποκρίνεται ήδη ως ένα μέρος σε αυτό. Πάντα υπάρχουν όμως περιθώρια βελτίωσης.—Corleone μη τα μασάς!@ 11:31, 14 Απριλίου 2017 (UTC)
thread_title: Ανθρωπιά

message: Δεν έχω κάποια πρόταση βελτίωσης για την original Wikipedia, γιατί ό,τι έχω διαβάσει εκεί μέχρι τώρα είναι εξαιρετικά άρτιο! Τόσο, που θα πρότεινα και την κυκλοφορία μίας έντυπης εκδοχής :D
Σχετικά με τη δική μας όμως, θα ήταν ανώριμο να πω ότι όλα είναι ρόδινα. Έχω ετοιμάσει μία λίστα με πιθανές προτάσεις και προβλήματα που έχω εντοπίσει:
Αγγλικά πρότυπα
Θεωρώ ότι πρέπει να ακολουθούμε όλοι πιο πιστά την αγγλική Βικιπαίδεια, η οποία είναι πολύ πιο μπροστά από τη δική μας. Πρέπει να δρούμε με βάση τη δομή και τον τρόπο γραφής των λημμάτων της. Περισσότερες μεταφράσεις, φυσικά όχι αυτόματες, είναι μία πρότασή μου.
Χρήστες
Δεν έχω κάποιο πρόβλημα με τους χρήστες! Οι περισσότεροι χρήστες, αν όχι όλοι, είναι πολύ ευγενικοί. Σχετικά με την, ενίοτε, αυστηρή συμπεριφορά προς τους νέους χρήστες, θα φέρω τον εαυτό μου ως παράδειγμα:
Όπως μπορείτε να δείτε στην σελίδα συζήτησης μου, έχω μία ειδοποίηση φραγής, λόγω των επαναλαμβανόμενων επαναφορών ενός λάθους μου στο θέμα των κατηγοριοποιήσεων. Μπορεί να είμαι μέλος της Βικιπαίδειας πέντε χρόνια, ωστόσο συνεισφέρω δυναμικά τα τελευταία. Αυτή η "παρεξήγηση" λοιπόν, ως "καινούρια", με πλήγωσε πάρα πολύ. Δεν σταμάτησα, όμως, να γράφω!
Καταλήγω, ως έμπειρο πλέον μέλος, στο ότι σημασία δεν έχει το τί θα ακούσεις από τους άλλους, αλλά το πόσο σου αρέσει η Βικιπαίδεια και κατά πόσο είσαι αποφασισμένος ότι θέλεις να τη βελτιώσεις, αλλά και να μαθαίνεις γράφοντας! Συμπερασματικά: δεν χρειάζεται να μας χαϊδεύει κάποιος τα αυτιά ή να επευφημούμαστε συνεχώς για να γράφουμε, είτε νέοι χρήστες είτε παλιοί.
Σημαντική παρατήρηση: Παρά το κόνσεπτ της Βικιπαίδειας ως "ελεύθερη εγκυκλοπαίδεια", αυτό είναι κάτι που δεν μπορεί να εφαρμόζεται πάντα. Διότι, δεν έχουν όλοι οι χρήστες αρκετές γνώσεις της γραμματικής ή την ικανότητα της μεταδοτικότητας. Επίσης, υπάρχουν χρήστες που διαφημίζουν τη δουλειά τους στη Βικιπαίδεια μέσα από σάιτ κοινωνικής δικτύωσης (βλ. Facebook). Θέλω να καταλήξω στο ότι οι χρήστες θα πρέπει να διαθέτουν μία ωριμότητα, συναισθηματική και μορφωτική, ώστε να αποφεύγουμε δυσάρεστες καταστάσεις που προκύπτουν από τις βιαστικές, ανώριμες ή κακές συμπεριφορές.
Χρειαζόμαστε
- ...περισσότερο αφοσιωμένους χρήστες. Που κάνουν ένα λήμμα μιας παραγράφου, και συνεχίζουν να ασχολούνται με την ανάπτυξή του. Δεν το παρατούν!
- ...περισσότερες παραπομπές, μεγαλύτερη αντικειμενικότητα και λιγότερο ελληνοκεντρισμό. Αυτό αφορά πολλούς τομείς, κυρίως της τηλεόρασης και του κινηματογράφου. Η βικιπαίδεια είναι παγκόσμια, όχι ελληνική!
- ...μεγαλύτερη συντακτική ορθότητα. Δηλαδή: λιγότερα ορθογραφικά λάθη, σωστός τονισμός, και επιτέλους εξάλειψη του αντιεγκυκλοπαιδικού Β' και Γ' ενικού και πληθυντικού, που τόσο μισώ!
- ...περισσότερες ευχαριστίες. Είναι ένα απλό κουμπί, που ωστόσο δείχνει στον εκάστοτε γράφοντα ότι υπάρχει κάποιος που εκτιμά την συνεισφορά του. Μάλιστα, ίσως ενθαρρύνει περισσότερο τα πιο νέα μέλη!
Λέξεις κλειδιά: Αγάπη για τη σωστή γραφή και την ώριμη αντικειμενική πληροφόρηση, επαρκής γνώση της ελληνικής γλώσσας, περισσότεροι μεταφραστές
_DaftRose (συζήτηση) 18:01, 21 Μαρτίου 2017 (UTC)
thread_title:  Αρκετά πραγματάκια 

message: ===Θαμμένοι θησαυροί που περιμένουν να ανακαλυφθούν===
Γίνεται συχνά λόγος για την αγγλική Βικιπαίδεια, η οποία είναι η πλέον προβεβλημένη και απαριθμεί 5+ εκατομμύρια λήμματα, και πολύ συχνά θεωρείται ως η κορύφωση της γνώσης μέσω της Wikipedia. Όμως πόσα μοναδικά λήμματα υπάρχουν σε όλες τις 295 γλωσσικές εκδόσεις της Βικιπαίδειας, λήμματα δηλαδή τα οποία δεν καλύπτονται από τα 5+ αυτά εκατομμύρια της en wiki; Δεν είναι απαραίτητο να είναι μοναδικά, μπορεί να υπάρχουν π.χ. σε γαλλικά και γερμανικά αλλά όχι στα αγγλικά, ή στα ελληνικά και αιγυπτιακά και αραμαϊκά και σε καμία άλλη γλώσσα, ή μόνο σε κάποιο από τα 250 λήμματα της γλώσσας Ινουπιάκ. Έχω την αίσθηση πως αν στο σύνολο τους δεν τα υπερβαίνουν, σίγουρα βρίσκονται πολύ κοντά (ψέματα, η αίσθηση μου είναι πως υπερβαίνουν κατά πολύ τα 5 εκ.). Επιπλέον, ακόμα και εντός των λημμάτων για τα θέματα που καλύπτονται στην μια ή στην άλλη γλωσσική έκδοση μιας ΒΚ, συχνά υπάρχουν γνώσεις, δεδομένα, και πληροφορίες τα οποία δεν υπάρχουν στα λήμματα των άλλων γλωσσών, τα οποία με τη σειρά τους έχουν τις δικές τους μοναδικές πληροφορίες. 
Το ιδανικό για εμένα θα ήταν να μπορώ να μπω στην ελληνόγλωσση -ή όποια άλλη ΒΚ- και να κάνω αναζήτηση για π.χ. τoν Ταόκα Ρέιουν. Καθώς όμως δεν υπάρχει το λήμμα αυτό στην ελληνική γλώσσα θα μου παρουσιαζόταν ένας διάλογος ο οποίος θα μου έλεγε ότι υπάρχουν πληροφορίες για το άτομο αυτό στην ιαπωνόγλωσση (ja:田岡嶺雲) και την γερμανόγλωσση βικιπαίδεια (de:Taoka Reiun) και θα μου έδινε την δυνατότητα να επιλέξω αν θέλω να διαβάσω το λήμμα αυτό μέσω αυτόματης μετάφρασης (μετάφραση για ανάγνωση μόνο, περισσότερα παρακάτω). Αντίστοιχα, θα μπορούσα να έχω την δυνατότητα αυτή, μέσω λειτουργίας από το ίδρυμα Wikimedia πάντα, και στα λήμματα που ήδη υπάρχουν, και απλώς θέλω να διασταυρώσω τι αναφέρουν τα άλλα λήμματα αλλά δεν γνωρίζω την γλώσσα. Το ίδιο θα μπορούσαν να κάνουν οι αναγνώστες και συντάκτες όποιασδηποτε γλωσσικής έκδοσης της Βικιπαίδειας.
Με τα παραπάνω, ο κάθε άνθρωπος σε κάθε γωνιά του πλανήτη θα μπορεί να έχει πρόσβαση στο σύνολο της γνώσης όλων των γλωσσικών εκδόσεων της Βικιπαίδειας, και όχι μόνο στην γλωσσική έκδοση της μητρικής του γλώσσας και την αγγλόγλωσση ΒΚ. Ακόμα και με τις αστοχίες της αυτόματης μετάφρασης, πρόκειται για δραματική αύξηση της παρεχόμενης γνώσης σε όλους.
Όπως έχουν τα πράγματα τώρα, υπάρχει ένα υπόβαθρο για το παραπάνω μέσω των Wikidata, και οι καταχωρίσεις των οποίων οι ετικέτες έχουν μεταφραστεί θα μπορούσαν να χρησιμοποιηθούν για κάτι τέτοιο. Ήδη στην λειτουργία αναζήτησης εμφανίζονται αποτελέσματα από Wikidata όταν δεν υπάρχει σχετικό λήμμα στα ελληνικά, εφόσον υπάρχει η μετάφραση της ετικέτας.
===Ο κίνδυνος=== 
Επί του παρόντος, υπάρχει η δυνατότητα αυτόματης μετάφρασης λημμάτων από άλλες γλώσσες σε κάποια γλώσσα, όχι για ανάγνωση, αλλά για δημιουργία λήμματος σε άλλη γλώσσα. Νομίζω πως αυτό είναι ιδιαίτερα επικίνδυνο και προς τον λάθος δρόμο, και ελπίζω να αλλάξει κάποια στιγμή στο μέλλον, καθώς, πέρα από το ότι συχνά δημιουργούνται λήμματα χωρίς ικανοποιητική ή και καθόλου επιμέλεια της αυτόματης μετάφρασης -από πρωτοεμφανιζόμενους κυρίως συντάκτες- τα οποία δεν διαβάζονται, το πρόβλημα είναι ότι και στα λήμματα που γίνεται μια οκ επιμέλεια τα περιεχόμενα τους συχνά δεν διαβάζονται πραγματικά από τους συντάκτες. Οι συντάκτες δηλαδή μετατρέπονται σε μηχανή μετάφρασης οι ίδιοι, διορθώνουν κάποιες εκφράσεις εδώ και εκεί, αλλά δεν ασχολούνται πραγματικά με το νόημα του τι περιγράφεται, τι λέγεται, αν στέκει κάτι ή όχι, αν είναι POV/NPOV, αν μπορεί να μπει και κάτι άλλο, ή να βγει κάτι, κτλ, γίνονται άκριτοι μεταφραστές χωρίς να έχουν ιδέα τι είναι στο σύνολο του αυτό που μεταφράζουν, και όταν η ποιότητα των αυτόματων μεταφράσεων βελτιωθεί και αναβαθμιστεί με το πέρασμα του χρόνου, οι συντάκτες αυτοί είτε θα χαθούν, είτε δεν θα έχουν καμία αξία, ή το πολύ πολύ θα πατούν 2-3 κουμπιά και θα δημιουργούν ένα αυτοματοποιημένο λήμμα. Μετατρέπονται δηλαδή σε μηχανές οι ίδιοι, παίζοντας με τις μηχανές μετάφρασης στο ίδιο παιχνίδι, στο οποίο με βεβαιότητα δεν θα έχουν καμία ελπίδα στο μέλλον. 
Βάσει του παραπάνω, παραθέτω κάποιους τύπους προβλημάτων που προκύπτουν:
* Σπασμένο τηλέφωνο/Chinese whispers: Μεταφράζω κάτι από κινέζικα σε αγγλικά, με τις αναμενόμενες μικροαπώλειες ή διαστρεβλώσεις νοημάτων κατά την αυτόματη μετάφραση, και κάνω επιμέλεια στο κείμενο ώστε να διαβάζεται αξιοπρεπώς στα αγγλικά. Κατόπιν έρχεται κάποιος άλλος, και αυτομεταφράζει το αγγλικό κείμενο στα ισπανικά, πάλι με τις αναμενόμενες μικροαπώλειες. Μετά έρχεται και ο άλλος και αυτομεταφράζει από τα ισπανικά στα πορτογαλικά. Μετά έρχεται ο Κινέζος που ζει στο Μακάο, διαβάζει το πορτογαλικό άρθρο, το συγκρίνει με το κινεζικό, και με έκπληξη βλέπει πως ενώ χρησιμοποιείται η ίδια τεκμηρίωση και πηγές, και πάνω κάτω οι ίδιες εκφράσεις, το νόημα είναι τελείως διαφορετικό.
* Κομπόστα ή Τσιμεντόλιθος: Υπάρχει μια ομογενοποίηση και στασιμότητα της έκφρασης αντί να υπάρχει διασπορά και νεογέννεση/μετάλλαξη. Ανάλογα από το που προήλθε η αυτόματη μετάφραση (συνήθως από αγγλική ΒΚ). Δηλαδή σε όποια γλώσσα και να πας όπου το λήμμα προέρχεται από αυτόματη μετάφραση δεν πρόκειται να βρεις κάτι διαφορετικό,  το ίδιο κείμενο, δομή, φωτογραφίες, κτλ. Κάτι τέτοιο γίνεται όχημα για τους περίφημους αγγλισμούς στην ελληνική ΒΚ και στις άλλες επίσης, ή σε γενικότερα πλαίσια για εκφράσεις οι οποίες υπάρχουν σε μια γλώσσα αλλά όχι στην άλλη και η προσπάθεια απόδοσης έχει συχνά κωμικό πέρα από άστοχο αποτέλεσμα.
* Το μέλλον: Σε ένα παράλληλο σύμπαν, βρισκόμαστε στο 2030 πλέον και οι αυτόματες μεταφράσεις έχουν γίνει τόσο καλές, ώστε τα σφάλματα τους να θεωρούνται αμελητέα. Οι συντάκτες τους οποίους ήλπιζε πως θα προσελκύσει το ίδρυμα Wikimedia στην ΒΚ μέσω των αυτόματων μεταφράσεων δεν υπάρχουν πλέον γιατί δεν υπάρχει λόγος να υπάρχουν. Το ευτυχές βέβαια είναι ότι έχει αυξηθεί η ζήτηση (ή μάλλον η αξία) για πρωτότυπα λήμματα (=που δεν προέρχονται από μετάφραση), μια νότα διαφορετικότητας και μια νησίδα σε σχέση με το υπόλοιπο της απέραντης θάλασσας όπου τα πάντα φαίνονται ίδια. 
Λέξεις κλειδιά: διασπορά, διαθεσιμότητα, μετάφραση, ημιαυτοματισμοί, διαφοροποίηση
Gts-tg (συζήτηση) 14:51, 26 Μαρτίου 2017 (UTC)
Υπάρχει και μια παραλλαγή του τσιμεντόλιθου, 
* Η κατασκευή μιας νέας πραγματικότητας: Με βάση το γεγονός ότι στις περισσότερες περιπτώσεις η αγγλική Βικιπαίδεια είναι αρκετά ελεγμένη, ο κατασκευαστής νέας πραγματικότητας γράφει ένα λήμμα στην αγγλική, καλύτερα με κάποια πραγματικά στοιχεία, ανάμικτα με τα δικά του φανταστικά στοιχεία και μετά, είτε με την ίδια ταυτότητα, είτε με μερικές άλλες, το μεταφράζει σε άλλες Βικιπαίδειες, ακόμη και αυτόματα, ενώ η σφραγίδα της αυθεντικότητας μπαίνει με τα διάφορα infoboxes. Τσουπ... να μια νέα πραγματικότητα. Δεν είναι σενάριο-εφιάλτης, είναι σενάριο σκληρής πραγματικότητας: Στο :en:Talk:Principality of the Pindus#Article information βλέπουμε ανύπαρκτα πριγκιπάτα (αλλά έστω υπάρχει το όνομα ...της Πίνδου... στη βιβλιογραφία), εντελώς ανύπαρκτα Βοϊβοδάτα (που δυστυχώς μένουν ακόμη σε κάποιες Βικιπαίδειες αφού όλα αντιγράφηκαν σε μεγάλο αριθμό από Βικιπαίδειες) και αφήνω για τελευταίο ... Ούγγρο δήθεν πρίγκιπα, βοϊβόδα ανύπαρκτου Βοϊβοδάτου. 
--Focal Point 16:32, 26 Μαρτίου 2017 (UTC)
thread_title:  Μια πραγματικά οικουμενική εγκυκλοπαίδεια 

message: Γίνεται συχνά λόγος για την αγγλική Βικιπαίδεια, η οποία είναι η πλέον προβεβλημένη και απαριθμεί 5+ εκατομμύρια λήμματα, και πολύ συχνά θεωρείται ως η κορύφωση της γνώσης μέσω της Wikipedia. Όμως πόσα μοναδικά λήμματα υπάρχουν σε όλες τις 295 γλωσσικές εκδόσεις της Βικιπαίδειας, λήμματα δηλαδή τα οποία δεν καλύπτονται από τα 5+ αυτά εκατομμύρια της en wiki; Δεν είναι απαραίτητο να είναι μοναδικά, μπορεί να υπάρχουν π.χ. σε γαλλικά και γερμανικά αλλά όχι στα αγγλικά, ή στα ελληνικά και αιγυπτιακά και αραμαϊκά και σε καμία άλλη γλώσσα, ή μόνο σε κάποιο από τα 250 λήμματα της γλώσσας Ινουπιάκ. Έχω την αίσθηση πως αν στο σύνολο τους δεν τα υπερβαίνουν, σίγουρα βρίσκονται πολύ κοντά (ψέματα, η αίσθηση μου είναι πως υπερβαίνουν κατά πολύ τα 5 εκ.). Επιπλέον, ακόμα και εντός των λημμάτων για τα θέματα που καλύπτονται στην μια ή στην άλλη γλωσσική έκδοση μιας ΒΚ, συχνά υπάρχουν γνώσεις, δεδομένα, και πληροφορίες τα οποία δεν υπάρχουν στα λήμματα των άλλων γλωσσών, τα οποία με τη σειρά τους έχουν τις δικές τους μοναδικές πληροφορίες. 
Το ιδανικό για εμένα θα ήταν να μπορώ να μπω στην ελληνόγλωσση -ή όποια άλλη ΒΚ- και να κάνω αναζήτηση για π.χ. τoν Ταόκα Ρέιουν. Καθώς όμως δεν υπάρχει το λήμμα αυτό στην ελληνική γλώσσα θα μου παρουσιαζόταν ένας διάλογος ο οποίος θα μου έλεγε ότι υπάρχουν πληροφορίες για το άτομο αυτό στην ιαπωνόγλωσση (ja:田岡嶺雲) και την γερμανόγλωσση βικιπαίδεια (de:Taoka Reiun) και θα μου έδινε την δυνατότητα να επιλέξω αν θέλω να διαβάσω το λήμμα αυτό μέσω αυτόματης μετάφρασης (μετάφραση για ανάγνωση μόνο, περισσότερα παρακάτω). Αντίστοιχα, θα μπορούσα να έχω την δυνατότητα αυτή, μέσω λειτουργίας από το ίδρυμα Wikimedia πάντα, και στα λήμματα που ήδη υπάρχουν, και απλώς θέλω να διασταυρώσω τι αναφέρουν τα άλλα λήμματα αλλά δεν γνωρίζω την γλώσσα. Το ίδιο θα μπορούσαν να κάνουν οι αναγνώστες και συντάκτες όποιασδηποτε γλωσσικής έκδοσης της Βικιπαίδειας.
Με τα παραπάνω, ο κάθε άνθρωπος σε κάθε γωνιά του πλανήτη θα μπορεί να έχει πρόσβαση στο σύνολο της γνώσης όλων των γλωσσικών εκδόσεων της Βικιπαίδειας, και όχι μόνο στην γλωσσική έκδοση της μητρικής του γλώσσας και την αγγλόγλωσση ΒΚ. Ακόμα και με τις αστοχίες της αυτόματης μετάφρασης, πρόκειται για δραματική αύξηση της παρεχόμενης γνώσης σε όλους.
Όπως έχουν τα πράγματα τώρα, υπάρχει ένα υπόβαθρο για το παραπάνω μέσω των Wikidata, και οι καταχωρίσεις των οποίων οι ετικέτες έχουν μεταφραστεί θα μπορούσαν να χρησιμοποιηθούν για κάτι τέτοιο. Ήδη στην λειτουργία αναζήτησης εμφανίζονται αποτελέσματα από Wikidata όταν δεν υπάρχει σχετικό λήμμα στα ελληνικά, εφόσον υπάρχει η μετάφραση της ετικέτας.
thread_title: Θαμμένοι θησαυροί που περιμένουν να ανακαλυφθούν

message: Επί του παρόντος, υπάρχει η δυνατότητα αυτόματης μετάφρασης λημμάτων από άλλες γλώσσες σε κάποια γλώσσα, όχι για ανάγνωση, αλλά για δημιουργία λήμματος σε άλλη γλώσσα. Νομίζω πως αυτό είναι ιδιαίτερα επικίνδυνο και προς τον λάθος δρόμο, και ελπίζω να αλλάξει κάποια στιγμή στο μέλλον, καθώς, πέρα από το ότι συχνά δημιουργούνται λήμματα χωρίς ικανοποιητική ή και καθόλου επιμέλεια της αυτόματης μετάφρασης -από πρωτοεμφανιζόμενους κυρίως συντάκτες- τα οποία δεν διαβάζονται, το πρόβλημα είναι ότι και στα λήμματα που γίνεται μια οκ επιμέλεια τα περιεχόμενα τους συχνά δεν διαβάζονται πραγματικά από τους συντάκτες. Οι συντάκτες δηλαδή μετατρέπονται σε μηχανή μετάφρασης οι ίδιοι, διορθώνουν κάποιες εκφράσεις εδώ και εκεί, αλλά δεν ασχολούνται πραγματικά με το νόημα του τι περιγράφεται, τι λέγεται, αν στέκει κάτι ή όχι, αν είναι POV/NPOV, αν μπορεί να μπει και κάτι άλλο, ή να βγει κάτι, κτλ, γίνονται άκριτοι μεταφραστές χωρίς να έχουν ιδέα τι είναι στο σύνολο του αυτό που μεταφράζουν, και όταν η ποιότητα των αυτόματων μεταφράσεων βελτιωθεί και αναβαθμιστεί με το πέρασμα του χρόνου, οι συντάκτες αυτοί είτε θα χαθούν, είτε δεν θα έχουν καμία αξία, ή το πολύ πολύ θα πατούν 2-3 κουμπιά και θα δημιουργούν ένα αυτοματοποιημένο λήμμα. Μετατρέπονται δηλαδή σε μηχανές οι ίδιοι, παίζοντας με τις μηχανές μετάφρασης στο ίδιο παιχνίδι, στο οποίο με βεβαιότητα δεν θα έχουν καμία ελπίδα στο μέλλον. 
Βάσει του παραπάνω, παραθέτω κάποιους τύπους προβλημάτων που προκύπτουν:
* Σπασμένο τηλέφωνο/Chinese whispers: Μεταφράζω κάτι από κινέζικα σε αγγλικά, με τις αναμενόμενες μικροαπώλειες ή διαστρεβλώσεις νοημάτων κατά την αυτόματη μετάφραση, και κάνω επιμέλεια στο κείμενο ώστε να διαβάζεται αξιοπρεπώς στα αγγλικά. Κατόπιν έρχεται κάποιος άλλος, και αυτομεταφράζει το αγγλικό κείμενο στα ισπανικά, πάλι με τις αναμενόμενες μικροαπώλειες. Μετά έρχεται και ο άλλος και αυτομεταφράζει από τα ισπανικά στα πορτογαλικά. Μετά έρχεται ο Κινέζος που ζει στο Μακάο, διαβάζει το πορτογαλικό άρθρο, το συγκρίνει με το κινεζικό, και με έκπληξη βλέπει πως ενώ χρησιμοποιείται η ίδια τεκμηρίωση και πηγές, και πάνω κάτω οι ίδιες εκφράσεις, το νόημα είναι τελείως διαφορετικό.
* Κομπόστα ή Τσιμεντόλιθος: Υπάρχει μια ομογενοποίηση και στασιμότητα της έκφρασης αντί να υπάρχει διασπορά και νεογέννεση/μετάλλαξη. Ανάλογα από το που προήλθε η αυτόματη μετάφραση (συνήθως από αγγλική ΒΚ). Δηλαδή σε όποια γλώσσα και να πας όπου το λήμμα προέρχεται από αυτόματη μετάφραση δεν πρόκειται να βρεις κάτι διαφορετικό,  το ίδιο κείμενο, δομή, φωτογραφίες, κτλ. Κάτι τέτοιο γίνεται όχημα για τους περίφημους αγγλισμούς στην ελληνική ΒΚ και στις άλλες επίσης, ή σε γενικότερα πλαίσια για εκφράσεις οι οποίες υπάρχουν σε μια γλώσσα αλλά όχι στην άλλη και η προσπάθεια απόδοσης έχει συχνά κωμικό πέρα από άστοχο αποτέλεσμα.
* Το μέλλον: Σε ένα παράλληλο σύμπαν, βρισκόμαστε στο 2030 πλέον και οι αυτόματες μεταφράσεις έχουν γίνει τόσο καλές, ώστε τα σφάλματα τους να θεωρούνται αμελητέα. Οι συντάκτες τους οποίους ήλπιζε πως θα προσελκύσει το ίδρυμα Wikimedia στην ΒΚ μέσω των αυτόματων μεταφράσεων δεν υπάρχουν πλέον γιατί δεν υπάρχει λόγος να υπάρχουν. Το ευτυχές βέβαια είναι ότι έχει αυξηθεί η ζήτηση (ή μάλλον η αξία) για πρωτότυπα λήμματα (=που δεν προέρχονται από μετάφραση), μια νότα διαφορετικότητας και μια νησίδα σε σχέση με το υπόλοιπο της απέραντης θάλασσας όπου τα πάντα φαίνονται ίδια. 
Λέξεις κλειδιά: διασπορά, διαθεσιμότητα, μετάφραση, ημιαυτοματισμοί, διαφοροποίηση
Gts-tg (συζήτηση) 14:51, 26 Μαρτίου 2017 (UTC)
Υπάρχει και μια παραλλαγή του τσιμεντόλιθου, 
* Η κατασκευή μιας νέας πραγματικότητας: Με βάση το γεγονός ότι στις περισσότερες περιπτώσεις η αγγλική Βικιπαίδεια είναι αρκετά ελεγμένη, ο κατασκευαστής νέας πραγματικότητας γράφει ένα λήμμα στην αγγλική, καλύτερα με κάποια πραγματικά στοιχεία, ανάμικτα με τα δικά του φανταστικά στοιχεία και μετά, είτε με την ίδια ταυτότητα, είτε με μερικές άλλες, το μεταφράζει σε άλλες Βικιπαίδειες, ακόμη και αυτόματα, ενώ η σφραγίδα της αυθεντικότητας μπαίνει με τα διάφορα infoboxes. Τσουπ... να μια νέα πραγματικότητα. Δεν είναι σενάριο-εφιάλτης, είναι σενάριο σκληρής πραγματικότητας: Στο :en:Talk:Principality of the Pindus#Article information βλέπουμε ανύπαρκτα πριγκιπάτα (αλλά έστω υπάρχει το όνομα ...της Πίνδου... στη βιβλιογραφία), εντελώς ανύπαρκτα Βοϊβοδάτα (που δυστυχώς μένουν ακόμη σε κάποιες Βικιπαίδειες αφού όλα αντιγράφηκαν σε μεγάλο αριθμό από Βικιπαίδειες) και αφήνω για τελευταίο ... Ούγγρο δήθεν πρίγκιπα, βοϊβόδα ανύπαρκτου Βοϊβοδάτου. 
--Focal Point 16:32, 26 Μαρτίου 2017 (UTC)
thread_title: Ο κίνδυνος

message: Σχόλιο Επί της διαδικασίας και για ουσιαστική συνεισφορά στη διαβούλευση. Η συζήτηση αφορά το κίνημα Wikimedia ευρύτερα και όχι συγκεκριμένα την Βικιπαίδεια (η οποία αποτελεί υποσύνολο του Wikimedia, έστω και αν είναι η ναυαρχίδα του). Η κοινότητα Wikimedia είναι κάτι ευρύτερο, περιλαμβάνει όλα τα εγχειρήματα, και κάθε συναφή και σχετική δραστηριότητα που εξυπηρετεί το όραμα (το οποίο δεν μπορεί να ικανοποιηθεί απλά και μόνο με μια ελεύθερη εγκυκλοπαίδεια). Υπάρχουν κάποια ερωτήματα, τα οποία λαμβάνουν υπόψη την παρούσα κατάσταση αλλά και τον άγνωστο κόσμο ο οποίος βρίσκεται μπροστά μας μέχρι το 2030 (το οποίο βρίσκεται αρκετά μακριά). Εδώ χρειάζεται περισσότερο ευρύς οραματισμός. - geraki (συζήτηση) 13:33, 29 Μαρτίου 2017 (UTC)
replies: text: Δραστηριότητες και εξέλιξη του ιδρύματος Wikimedia γενικά ή μπορούν οι προτάσεις να αφορούν και τα επιμέρους εγχειρήματα (Wikipedia, Commons, WD κτλ); Αν γέρνει περισσότερο προς το 1ο τότε ίσως η Διαβούλευση αυτή ταιριάζει περισσότερο σε σελίδα του meta. Gts-tg (συζήτηση) 19:03, 29 Μαρτίου 2017 (UTC)
replies: text: :Δραστηριότητες και εξέλιξη του κινήματος Wikimedia γενικά (και το Ίδρυμα υποσύνολο είναι). Ο κεντρικός τόπος της διαβούλευσης είναι το meta αλλά στόχος είναι να είναι και αποκεντρωμένη, και να υπάρχει δυνατότητα για συμμετοχή όλης της κοινότητας, σε όλες τις γλώσσες (αν γινόταν μόνο στο meta θα κυριαρχούσαν τα αγγλικά). Αυτό το στρατηγικό πλάνο θα καθοδηγήσει τις μελλοντικές ενέργειες του ιδρύματος, των υπόλοιπων affiliates, των κοινοτήτων, των εθελοντών. Αναζητούμε εδώ περισσότερο το ποιοι πρέπει να είναι οι στόχοι, τα εργαλεία και οι μέθοδοι θα αναπτυχθούν αργότερα με βάση τους στόχους. Το αποτέλεσμα της διαβούλευσης θα είναι μια σύνοψη σε μικρό κείμενο με μικρές περιεκτικές φράσεις/στόχους που δεν θα μπαίνουν σε τεχνικές λεπτομέρειες. (ως παράδειγμα το Στρατηγικό Πλάνο 2011-2015)  - geraki (συζήτηση) 20:09, 29 Μαρτίου 2017 (UTC)
thread_title:  Wikimedia ≠ Wikipedia 

message: Όπως έχει πει ο Τζίμπο, «το να ρωτά κανείς αν η κοινότητα έρχεται μπροστά ή πίσω από αυτό τον στόχο είναι απλά ένα λάθος ερώτημα: ολόκληρος ο σκοπός της κοινότητας είναι επακριβώς αυτός ο στόχος». Το όραμα του κινήματος είναι «ένας κόσμος όπου κάθε ανθρώπινη ύπαρξη μπορεί ελεύθερα να μοιράζεται το σύνολο της γνώσης». Σε αυτό θα επιμείνουμε.
Για την επίτευξη αυτού του οράματος το Wikimedia έχει αρκετά εγχειρήματα, η Βικιπαίδεια είναι μόνο ένα από αυτά, και καλύπτει ένα πολύ συγκεκριμένο στόχο, μια ελεύθερη εγκυκλοπαίδεια. Τα υπόλοιπα καλύπτουν άλλες, αντίστοιχες ανάγκες: λεξικό, βιβλιοθήκη, ταξιδιωτικός οδηγός, αποθετήριο πολυμέσων, βάση δεδομένων.
Είναι γεγονός ότι ο κόσμος αλλάζει, ποτέ δεν ήταν στάσιμος. Ίσως αλλάζει ταχύτερα. Υπάρχουν νέοι τρόποι δημιουργίας γνώσης και νέοι τρόποι πρόσληψης της γνώσης. Συνεχώς χρειαζόμαστε έργα αναφοράς, αλλά και εργαλεία και πηγές έρευνας. Επίσης, η γνώση που μπορεί να μοιραστεί ο κάθε άνθρωπος σήμερα βρίσκεται ή μπορεί να παρουσιαστεί με διάφορες μορφές. 
Οι σημερινοί πιθανοί συνεισφέροντες χρησιμοποιούν εκτενώς την τεχνολογία χωρίς κατ'ανάγκη να γνωρίζουν τον τρόπο που λειτουργεί. Η κάθε είδους συσκευή ή εφαρμογή κάνει αυτό που ζητά ο χρήστης με απλό χειρισμό, χωρίς ο χρήστης να χρειάζεται να γνωρίζει τον τρόπο εκτέλεσης της εντολής του και την εσωτερική λειτουργία όσων χρησιμοποιεί. Στις περισσότερες περιπτώσεις κάθε επιθυμία του γίνεται με ένα περιορισμένο αριθμό από «κλικ».
Οι συνεισφέροντες στα εγχειρήματα του Wikimedia ήταν, και εξακολουθούν να είναι, περισσότερο έμπειροι σε ζητήματα χρήσης εφαρμογών λογισμικού από το μέσο όρο χρηστών του διαδικτύου. Η διεπαφή, οι διαδικασίες, η μορφή αρκετών πτυχών των εγχειρημάτων έχει γίνει πολυπλοκότερη σε σχέση με μια δεκαετία πριν, χωρίς οι παλιοί συνεισφέροντες να το αντιλαμβάνονται εύκολα καθώς εξελισσόταν γύρω τους. Για νέους πιθανούς συνεισφέροντες η διεπαφή, οι διαδικασίες και γενικά ο τρόπος με τον οποίο μπορούν να μοιραστούν αυτό που έχουν, είναι πολύπλοκα και δυσνόητα.
Ως Wikimedia θα πρέπει να στοχεύσουμε έτσι ώστε κάθε είδους συνεισφορά, για οποιοδήποτε τύπο περιεχομένου να γίνεται με απλό τρόπο. Ο νέος χρήστης, σε οποιοδήποτε εγχείρημα δεν θα πρέπει να χρειάζεται να μάθει τίποτε νέο προκειμένου να συνεισφέρει με μικρό ή μεγάλο όγκο περιεχομένου. Ένα βασικό μέσο για την επίτευξη των στόχων μας λοιπόν είναι η ανάπτυξη της χρηστικότητας και της αυτοματοποίησης στα εγχειρήματα.
Όπως ήδη σημείωσα  η γνώση που μπορεί να μοιραστεί ο κάθε άνθρωπος σήμερα βρίσκεται ή μπορεί να παρουσιαστεί με διάφορες μορφές. Δεν διαβάζουμε μόνο κείμενα, αλλά επίσης βλέπουμε φωτογραφίες, σχεδιαγράμματα, πίνακες δεδομένων, βλέπουμε βίντεο, ακούμε ήχους, χρησιμοποιούμε διαδραστικές προσομοιώσεις φαινομένων. Τα περισσότερα από τα εγχειρήματα του Wikimedia είναι εγκλωβισμένα στην λογική της Βικιπαίδειας εστιάζοντας στο κείμενο με τα υπόλοιπα μέσα, όπου υπάρχουν, να είναι υποστηρικτικά. Το Wikimedia Commons είναι απλά ένα αποθετήριο για πολυμεσικό περιεχόμενο που έχει παραχθεί εκτός αυτού, με διάφορους τρόπους. Και σε αυτή την περίπτωση πάλι υπάρχει το ενδιάμεσο ζήτημα της εμπειρίας των πιθανών νέων συνεισφερόντων στη χρήση δημιουργικών εργαλείων - τα οποία όμως δεν παρέχονται από το Wikimedia. Οδηγεί επίσης στην ανοιομοιομορφία του περιεχομένου, δύσκολη χρήση του εντός και εκτός εγχειρημάτων, δυσκολία στις τροποποιήσεις του ώστε να παραχθούν νέα έργα. Θα πρέπει να αναπτύξουμε νέα εργαλεία με τα οποία η συνεισφορά περιεχομένου που δεν είναι κείμενο να μπορεί να γίνει και με πρότυπα εργαλεία που παρέχει το ίδιο το Wikimedia. Οι χρήστες μας θα πρέπει να μπορούν εύκολα να δημιουργήσουν εντός των εγχειρημάτων μας εικόνες, βίντεο και ήχους.
Επιπρόσθετα, για πολλά χρόνια η ανάπτυξη των εγχειρημάτων Wikimedia καθοδηγήθηκε με βάση ποσοτικούς στόχους. Ήδη έχει διαπιστωθεί ότι αυτό που λείπει περισσότερο από τον κόσμο δεν είναι ποσότητα πληροφοριών αλλά ποιότητα, τεκμηρίωση, αξιοπιστία. Είναι εμφανές ότι οποιαδήποτε εκστρατεία για την ποιοτική βελτίωση των εγχειρημάτων θα περιλαμβάνει αναγκαστικά κάποιους ποσοτικούς στόχους, ως κάτι που είναι εύκολα μετρήσιμο. Όμως αυτοί οι ποσοτικοί στόχοι θα πρέπει να καθοδηγούνται από τους ποιοτικούς και να μην είναι αυτοσκοπός. Πολύ νωρίτερα από το 2030 τα εγχειρήματα του Wikimedia θα πρέπει να φημίζονται όχι απλά για τον πλούτο πληροφοριών, πόρων και γενικά γνώσης αλλά για την ποιότητα αυτών που μοιράζονται μέσα από αυτά.
Λέξεις-κλειδιά: Ποιότητα, διεύρυνση, τεκμηρίωση, αυτοματισμοί, απλότητα.
- geraki (συζήτηση) 17:16, 11 Απριλίου 2017 (UTC)
replies: text: Όλα τα εγχειρήματα του Wikimedia έχουν ένα κοινό στόχο, την ελεύθερη διαθεσιμότητα της γνώσης παντός φύσεως σε όλους. Το μέσο της εγκυκλοπαίδειας αποτελεί σύνθεση όλων των στοιχείων αυτών (οπτικοακουστικές πληροφορίες πέρα από κείμενο). Χωρίς εγκυκλοπαίδεια όμως όλα τα άλλα εγχειρήματα θα είχαν περιορισμένη σκοπιμότητα. Το Commons π.χ. θα ήταν ένα ωραίο αποθετήριο ψηφιακών πολυμέσων, το Wikisource ως βιβλιοθήκη, ακόμα και το Wikidata το οποίο περιέχει μεγάλο αριθμό δομημένων και συσχετιζόμενων πληροφοριών. Για την περίπτωση του τελευταίου, δεν θα μπορούσε ποτέ να αποτελέσει υποκατάστατο εγκυκλοπαίδειας (μέσω εργαλείων όπως π.χ. το Reasonator), εκτός και αν αλλάξει η ίδια η έννοια του τι σημαίνει εγκυκλοπαίδεια στο μέλλον. Wikipedia != Wikimedia, αλλά Wikipedia += Commons + Wikidata + (άλλα εγχειρήματα Wikimedia) κάτι που δεν ισχύει για το κάθε άλλο εγχείρημα από μόνο του. Αποτελεί δηλαδή την έκφραση και ευρεία προβολή της σύνθεσης όλων των διαθέσιμων πληροφοριών, και για αυτό τον λόγο (πέρα από ιστορικούς) είναι το σημαντικότερο εγχείρημα του Wikimedia, με το αμέσως επόμενο σημαντικότερο να είναι τα Wikidata. Gts-tg (συζήτηση) 09:54, 12 Απριλίου 2017 (UTC)
replies: text: : Δεν νομίζω ότι είναι ή θα πρέπει να είναι έτσι όπως το περιγράφεις. Η Βικιπαίδεια για χρόνια υπήρξε ασυνόδευτη, και έστω και με λίγες τεχνικές δυσκολίες θα μπορούσε να συνεχίζει ασυνόδευτη. Τα αδελφικά εγχειρήματα επίσης θα μπορούσαν να υπάρχουν αυτούσια και αυτόνομα χωρίς την ύπαρξη της Βικιπαίδειας. Άλλωστε τα περισσότερα δεν αποτέλεσαν κάτι πρωτότυπο. Θεωρώ ότι υποβαθμίζουμε αυτά τα εγχειρήματα αν λέμε ότι δεν θα ήταν κάτι σημαντικό χωρίς τη Βικιπαίδεια.  Tα Commons είναι το μεγαλύτερο αποθετήριο πολυμέσων του κόσμου, με ελεύθερη άδεια χρήσης. Στην περίπτωση της Wikisource είναι ένας χώρος σχεδόν στο ύψος του Internet Archive. Τα Wikinews, Wiktionary, Wikivoyage, Wikiversity, Wikispecies, δεν συνδέονται ουσιαστικά με την εγκυκλοπαίδεια. Η Βικιπαίδεια τους έδωσε ώθηση αλλά αν δεν υπήρχαν απλά δεν θα είχαμε συνδέσμους προς εκεί. Ίσως είχαμε προς αλλού. Η ίδια η ΒΠ δεν θα έχανε περιεχόμενο. Το ερώτημα είναι αν η εγκυκλοπαίδεια (σύνοψη) είναι που αρκεί για να μπορεί να μοιραστεί κανείς το σύνολο της γνώσης, και αν η γνώση μετά από 15 χρόνια θα προσλαμβάνεται με τον ίδιο τρόπο. Τα Wikidata ενδεχομένως να αποδειχθούν πολύ σημαντικότερο και πολύ πιο επαναστατικό εγχείρημα για τον κόσμο της επόμενης δεκαετίας. Δίνουν πρόσβαση σε άλλο είδος γνώσης, που δεν είναι μασημένη όπως σε μια εγκυκλοπαίδεια, μπορεί να δώσει απαντήσεις σε ερωτήματα που δεν έχουν τεθεί ακόμη, κατά τη βούληση όσων θα τα χρησιμοποιούν μέσα από ένα απέραντο πλήθος τρίτων εφαρμογών. Την εγκυκλοπαίδεια που λέγεται Βικιπαίδεια την διαβάζει σχεδόν κανείς από κάπου αλλού εκτός από το wikipedia.org. Τη γνώση που θα δημιουργείται επί τόπου, με κεντρικό κόμβο τα Wikidata, θα την προσλαμβάνει κανείς από οπουδήποτε σε χιλιάδες ιστοτόπους και εφαρμογές. Όχι, δεν πρέπει να αλλάξει η έννοια του τι σημαίνει εγκυκλοπαίδεια στο μέλλον. Απλά πρέπει να δούμε τι άλλο χρειάζεται στον κόσμο εκτός από μια εγκυκλοπαίδεια. - geraki (συζήτηση) 11:17, 12 Απριλίου 2017 (UTC)
replies: text: :: Ανέφερα για περιορισμένο (=εξειδικευμένο) ρόλο σε περίπτωση όπου δεν υπήρχε η ΒΚ, όχι για μη σημαντικά εγχειρήματα τα οποία από μόνα τους έχουν χρησιμότητα. Η ΒΚ σαφώς γίνεται πολύ πλουσιότερη μέσω των εγχειρημάτων αυτών, ενώ το κάθε τεκμήριο των εγχειρημάτων αυτών αποκτά πολύ μεγαλύτερο βάθος από τον συνδυασμό πληροφοριών και περιγραφών σε Wikipedia και Wikidata. Η εξόρυξη γνώσης από τα Wikidata είναι σαφώς πολύ σημαντική επίσης, και αποτελεί άλλου είδους γνώση σε σχέση με την Wikipedia. Αλλά σε ότι αφορά την γνώση εκφρασμένη ως περιγραφικό κείμενο/γλώσσα δεν μπορεί να μπορεί να υποκαταστήσει την Wikipedia (=εγκυκλοπαίδεια). Τα Wikidata είναι πολύ χρήσιμα για γεγονότα και πληροφορίες (ή συνδυασμό πληροφοριών) όπου ο καθένας μπορεί να χρησιμοποιήσει όπου και όπως θέλει (ένας απέραντος μπουφές από τυρομπουκιές). Η Wikipedia είναι χρήσιμη για να διαβάσει κάποιος κάτι για ένα θέμα το οποίο έχουν επιμεληθεί (μασήσει;) άλλα άτομα. Έτσι ναι μεν το κάθε εγχείρημα από μόνο του έχει την δική του αξία και σημασία, αλλά η συνδυασμένη έκφραση της γνώσης που παρέχουν εκφράζεται μέσω της Wikipedia. Gts-tg (συζήτηση) 11:40, 12 Απριλίου 2017 (UTC)

text: :: Χμμ υπάρχει και μια άλλη πιθανή εξέλιξη όμως η οποία θα μπορούσε να έχει εξαιρετικό ενδιαφέρον. Υπάρχει μια τάση η οποία θα συνεχιστεί και η οποία οδηγεί στο να απορροφηθούν τα πάντα από τα Wikidata, δεν υπάρχει λόγος π.χ. για τα Wikispecies, Βικιφθέγματα, Βικιλεξικό, Commons, ή ακόμα και για την ίδια την Βικιπαίδεια (ως σύνθεση γνώσης, περίληψη) να μην αποτελούν μέρος των Wikidata. Στο πλαίσιο όπου τα Wikidata θα μπορούσαν να επιτρέψουν πολλαπλές εκφράσεις της σύνθεσης αυτής (π.χ. όπου το λήμμα της ΒΚ δεν βρίσκεται πια στην ΒΚ αλλά εντός των Wikidata ως πεδίο κάποιας οντότητας, ενώ τα Wikidata μπορούν να έχουν πολλαπλές (από διαφορετικούς συντάκτες) τέτοιες περιλήψεις/λήμματα για το ίδιο θέμα/αντικείμενο, και ο κάθε αναγνώστης/ερευνητής επιλέγει ποια από αυτές τις περιλήψεις θέλει να διαβάσει ή προτιμάει, ή μπορεί να δημιουργήσει και την δική του. Αδικώ την ιδέα όμως με μια τόσο σύντομη περίληψη στην παράγραφο αυτή, καθώς μπορεί να μην είναι ευκρινές το τι εννοώ. Θα κάνω νέα ξεχωριστή ανάρτηση στον χώρο αυτό με περισσότερες λεπτομέρειες μόλις το σκεφτώ λίγο περισσότερο. Gts-tg (συζήτηση) 13:04, 12 Απριλίου 2017 (UTC)
thread_title:  Ποιότητα και Διεύρυνση 

message: Η Βικιπαίδεια μπορεί και πρέπει να μεγαλώσει ώστε να 15 επόμενα χρόνια να έχουμε έναν οργανισμό ο οποίος:
*καλωσορίζει τους πιο παραγωγικούς του συντάκτες, τους καθοδηγεί και δεν τους εμποδίζει (συχνό φαινόμενο αν ο παραγωγικότατος συντάκτης δεν κάνει τέλειες συνεισφορές)
*καλωσορίζει περιεχόμενο από νέους συντάκτες, χωρίς να τους στραγγαλίζει μια στρατιά καλοπροαίρετων παλαιών συντακτών με ανούσιες σημάνσεις και συνεχείς περιορισμούς
*καλωσορίζει περιεχόμενο που επιθυμούν να έχουν οι αναγνώστες της Βικιπαίδειας
Πρέπει να μας ενώσει η έννοια της διάθεσης του συνόλου της ανθρώπινης γνώσης και να εξετάσουμε ξανά τους μυριάδες περιορισμούς στο περιεχόμενο, που εμποδίζουν την ανάπτυξή της Βικιπαίδειας. Μέρος των περιορισμών αυτών είναι και η φοβία της προώθησης ανθρώπων και οργανισμών, ενώ θα έπρεπε να αποζητούσαμε απεγνωσμένα να έχουμε λήμματα και κάθε συγγραφέα, για κάθε καλλιτέχνη, για κάθε ηθοποιό, χωρίς να κάνουμε πίσω στην επαληθευσιμότητα των πληροφοριών. Η πορεία μας θα επιταχυνθεί αν κάθε θέατρο, κάθε έργο, κάθε εκπομπή, κάθε δημοσιογράφος, κάθε σκηνοθέτης, κάθε εταιρεία αποκτήσει λήμμα - με δεδομένα δημοσιευμένα και επαληθεύσιμα, έναν ρόλο που τώρα μονοπωλούν μηχανές αναζήτησης με αυτο-δημοσιευμένο περιεχόμενο το οποίο δεν μπορεί να αλλάξει κανείς.
Οι σημερινές δομές των εγχειρημάτων του Ιδρύματος Wikimedia εμποδίζουν (άλλες λιγότερο και άλλες περισσότερο) αυτού του είδους την ανάπτυξη, με φωτεινή εξαίρεση τα Wikidata, τα οποία όμως έχουν τεχνικό χαρακτήρα και παρά την μεγάλη ανάπτυξή τους και την ευρεία κάλυψη που έχουν, δεν αξιοποιούνται για τον αναγνώστη, παρά ελάχιστα - ή αξιοποιούνται από τρίτα μέρη.
Πρέπει λοιπόν να επανεφεύρουμε τη Βικιπαίδεια, από εύρωστο και δυναμικό παιδί των κλασικών εγκυκλοπαιδειών, σε μια ελεύθερη κιβωτό γνώσης.
Πρέπει να κάψουμε τα χάρτινα φτερά του δοξασμένου παρελθόντος και να φτιάξουμε νέα, ψηφιακά φτερά, ελαφρά και πιο δυνατά με τα οποία θα μας πετάξουμε στο μέλλον που μας περιμένει.
Λέξεις κλειδιά: επανεφεύρεση, transformation, καλωσόρισμα, welcoming, κιβωτός γνώσης, knowledge ark, αξιοποίηση Wikidata, make Wikidata useful to all 
--Focal Point 09:47, 14 Απριλίου 2017 (UTC)
thread_title:  Να ανοίξουμε τη Βικιπαίδεια, σε μια μεγαλύτερη και καλύτερη κιβωτό γνώσης 

message: Και να προσθέσω: όχι υποκρισία, όχι εταιρική οργάνωση και φιλοσοφία από ένα Ίδρυμα που στηρίζεται στη συνεισφορά εθελοντών. Βέβαια είναι άλλο το Wikimedia Foundation και άλλο το Wikimedia Movement, ωστόσο δεν παύουν να είναι αλληλένδετες έννοιες και να επηρεάζουν η μία την άλλη. Ρίχνω την ιδέα για συζήτηση και θα επανέλθω συντόμως με περισσότερα. --Saintfevrier (συζήτηση) 18:07, 17 Απριλίου 2017 (UTC)
Αντιλαμβάνομαι το συναίσθημα, περιμένω να δω πως θα διαμορφωθεί ως πρόταση. Γενικά πάντως, μια οργάνωση,μια εταιρική οργάνωση είναι απαραίτητο να διοικείται ως εταιρεία, γιατί αυτό είναι. Είτε λέγεται WMF, είτε WWF, είτε GreenPeace, είτε ... πες μια παρομοίου μεγέθους παραγωγική / εμπορική εταιρεία. Σαφέστατα, όταν αυτή η εταιρεία αναμένει τη συνεργασία εθελοντών, θα πρέπει να λάβει σοβαρά υπόψη αυτό το γεγονός και να προσαρμόσει την εταιρική της φιλοσοφία αντίστοιχα. Αλλιώς θα της φύγουν οι εθελοντές. Αναμένω λοιπόν με ενδιαφέρον τη συνέχεια. --Focal Point 19:47, 17 Απριλίου 2017 (UTC)
Πολύ χρήσιμα τα σχόλιά σου Focal. Να εξηγήσω ότι λέγοντας εταιρική φιλοσοφία εννοώ τη μετάφραση του αγγλικού corporate mentality, που στις μέρες μας τείνει να αποκτά αρνητική χροιά . Ίσως να μην είναι δόκιμη η απόδοση στα ελληνικά, πιστεύω πως ο σύνδεσμος που παραθέτω πιο πάνω περιγράφει ακριβώς αυτό που ΔΕΝ θέλω να είναι η Βικιπαίδεια. Εστιάζοντας τώρα στην πολύ εύστοχη πρόταση που έγραψες "Αλλιώς θα της φύγουν οι εθελοντές", να δώσω επιγραμματικά ένα δείγμα αυτού που θέλω να δω (και που επέλεξα να εκφράσω μέσω των ιδανικών της Γαλλικής Επανάστασης): 
===Ελευθερία===
* Ο χρόνος που διαθέτουμε στη Βικιπαίδεια και τα εγχειρήματα Wikimedia γενικότερα είναι ελεύθερος χρόνος. Είμαστε εθελοντές και όχι υπάλληλοι. Συμμετέχουμε και συνεισφέρουμε επειδή πιστεύουμε ότι διαθέτοντας τον ελεύθερο χρόνο μας εκεί, επενδύουμε στην προσθήκη αξίας πρωτίστως στον εαυτό μας και στους ενδιαφερόμενους του κύκλου επιρροής μας (π.χ. στους μαθητές μας αν είμαστε εκπαιδευτικοί, στους ασθενείς μας αν είμαστε επαγγελματίες υγείας κ.ο.κ.) και σε δεύτερη μοίρα στα Εγχειρήματα. Άρα λοιπόν πρέπει να νιώθουμε ελεύθεροι όταν συμμετέχουμε, απαλλαγμένοι από τους περιορισμούς που δεχόμαστε στην καθημερινότητά μας, όπου οι βαθμοί ελευθερίας μας είναι εκ των πραγμάτων μικρότεροι. 
===Ισότητα===
* Ως άμεση απόρροια της ιδιότητας του εθελοντή που διαθέτει τον ελεύθερο χρόνο του σε μια ψηφιακή εγκυκλοπαίδεια, θα έπρεπε εκ των πραγμάτων και πάλι να υπάρχει ισότητα. Δεν έχει νόημα η ζυγαριά στον εθελοντισμό: ο καθένας συνεισφέρει με βάση το χρόνο που έχει - ή που θέλει - να διαθέσει και ως ίσος θα πρέπει να αντιμετωπίζεται. Δεν θέλω να υπάρχουν χρήστες δυο και τριών ταχυτήτων, χρήστες λίγο πολύτιμοι, χρήστες περισσότερο πολύτιμοι, χρήστες πάρα πολύ πολύτιμοι: αυτό οδηγεί αναπόφευκτα σε διακρίσεις τόσο στην online κοινότητα όσο και στη δια ζώσης επικοινωνία. Θέλω να είμαστε όλοι ΙΣΟΙ στα μάτια της εταιρίας που διαχειρίζεται την υποδομή και την οργάνωση του θαύματος που λέγεται Wikimedia. 
===Αδελφοσύνη===
* Ως άμεση απόρροια της ελευθερίας που απολαμβάνουμε ως εθελοντές στα εγχειρήματα, και της ισότητας που νιώθουμε απέναντι σε άλλους εθελοντές... τι μένει πια να μας χωρίζει; ΤΙΠΟΤΑ! Ιδού λοιπόν πώς επιτυγχάνεται η αδελφοσύνη:)
Λέξεις-κλειδιά: *τι άλλο;* ελευθερία, ισότητα, αδελφοσύνη... και δικαιοσύνη.
Έχω δομήσει την παραπάνω συζήτηση σε μορφή υποπαραγράφων και κουκίδων ώστε να είναι εύκολο να προσθέσει κανείς τη δική του πινελιά στο δικό μου όραμα για τη στρατηγική Wikimedia. Θα επανέλθω - σύντομα ελπίζω - για τη συνέχεια... --Saintfevrier (συζήτηση) 07:21, 19 Απριλίου 2017 (UTC)
thread_title:  Liberté, égalité, fraternité (τουτέστιν: Ελευθερία, Ισότητα, Αδελφοσύνη) 

message: * Ο χρόνος που διαθέτουμε στη Βικιπαίδεια και τα εγχειρήματα Wikimedia γενικότερα είναι ελεύθερος χρόνος. Είμαστε εθελοντές και όχι υπάλληλοι. Συμμετέχουμε και συνεισφέρουμε επειδή πιστεύουμε ότι διαθέτοντας τον ελεύθερο χρόνο μας εκεί, επενδύουμε στην προσθήκη αξίας πρωτίστως στον εαυτό μας και στους ενδιαφερόμενους του κύκλου επιρροής μας (π.χ. στους μαθητές μας αν είμαστε εκπαιδευτικοί, στους ασθενείς μας αν είμαστε επαγγελματίες υγείας κ.ο.κ.) και σε δεύτερη μοίρα στα Εγχειρήματα. Άρα λοιπόν πρέπει να νιώθουμε ελεύθεροι όταν συμμετέχουμε, απαλλαγμένοι από τους περιορισμούς που δεχόμαστε στην καθημερινότητά μας, όπου οι βαθμοί ελευθερίας μας είναι εκ των πραγμάτων μικρότεροι.
thread_title: Ελευθερία

message: * Ως άμεση απόρροια της ιδιότητας του εθελοντή που διαθέτει τον ελεύθερο χρόνο του σε μια ψηφιακή εγκυκλοπαίδεια, θα έπρεπε εκ των πραγμάτων και πάλι να υπάρχει ισότητα. Δεν έχει νόημα η ζυγαριά στον εθελοντισμό: ο καθένας συνεισφέρει με βάση το χρόνο που έχει - ή που θέλει - να διαθέσει και ως ίσος θα πρέπει να αντιμετωπίζεται. Δεν θέλω να υπάρχουν χρήστες δυο και τριών ταχυτήτων, χρήστες λίγο πολύτιμοι, χρήστες περισσότερο πολύτιμοι, χρήστες πάρα πολύ πολύτιμοι: αυτό οδηγεί αναπόφευκτα σε διακρίσεις τόσο στην online κοινότητα όσο και στη δια ζώσης επικοινωνία. Θέλω να είμαστε όλοι ΙΣΟΙ στα μάτια της εταιρίας που διαχειρίζεται την υποδομή και την οργάνωση του θαύματος που λέγεται Wikimedia.
thread_title: Ισότητα

message: * Ως άμεση απόρροια της ελευθερίας που απολαμβάνουμε ως εθελοντές στα εγχειρήματα, και της ισότητας που νιώθουμε απέναντι σε άλλους εθελοντές... τι μένει πια να μας χωρίζει; ΤΙΠΟΤΑ! Ιδού λοιπόν πώς επιτυγχάνεται η αδελφοσύνη:)
Λέξεις-κλειδιά: *τι άλλο;* ελευθερία, ισότητα, αδελφοσύνη... και δικαιοσύνη.
Έχω δομήσει την παραπάνω συζήτηση σε μορφή υποπαραγράφων και κουκίδων ώστε να είναι εύκολο να προσθέσει κανείς τη δική του πινελιά στο δικό μου όραμα για τη στρατηγική Wikimedia. Θα επανέλθω - σύντομα ελπίζω - για τη συνέχεια... --Saintfevrier (συζήτηση) 07:21, 19 Απριλίου 2017 (UTC)
thread_title: Αδελφοσύνη

message: Θεωρώ κρίσιμα κομμάτια της στρατηγικής αυτά που αναφέρουν:
replies: text: Good-faith collaboration is the best way we know, to create knowledge of high reliability or quality, and it's at the core of the Wikimedia culture. The idea that anyone can edit is so radical, that we joke that it can only work in practice, not in theory.
Αυτό είναι ιδιαίτερα σημαντικό σημείο και πρέπει να διευκολύνουμε ΟΛΟΥΣ να συμμετέχουν. Όχι να τους δυσκολεύουμε, αλλά να τους βοηθάμε, ως μέρος της επίσημης πολιτικής μας. Παράδειγμα: Να μην διαγράφουμε (λογικά πράγματα αν και προς διαγραφή) παρά μόνο μετά από συζήτηση - θεσμικά και όχι στην καλή πρόθεση του καθένα μας

text: The low barrier of entry from our early years has now become insurmountable for many newcomers...

text: ... the structures of our movement are often opaque or centralized, with high barriers to entry
Πράγματι έχουμε δημιουργήσει τοίχους νοητούς για νέους χρήστες, εκατοντάδες κανονισμούς και περιορισμούς. Εμείς, οι παλαιότεροι χρήστες φταίμε, με την τελειομανία μας. Η Βικιπαίδεια δεν μεγάλωσε με τελειομανείς. Η Βικιπαίδεια μεγάλωσε επειδή την αγκάλιασαν άνθρωποι παθιασμένοι να συνεισφέρουν. Αυτούς πρέπει να βοηθήσουμε να μείνουν. Πρέπει να βρούμε τρόπο να συνυπάρχει ο αρχικός ενθουσιασμός και οι σταγγαλιστικοί κανόνες που έχουμε οι ίδιο επιβάλει για μια ποιοτικότερη Βικιπαίδεια.
Τι λείπει από την περίληψη αυτή: Η έκφραση "safe space to contribute" που είχαμε δει στα μέχρι τώρα στάδια. Για να γίνει χαρά η συνεισφορά και όχι δυσάρεστη εμπειρία. Να είμαστε σε ένα ασφαλή χώρο που μπορούμε να συνεισφέρουμε ελεύθερα.
--Focal Point 18:42, 31 Αυγούστου 2017 (UTC)
Αυτή η ωδή στη συνεργατικότητα οφείλει να είναι το πρώτο πράγμα που εμπνέεται, διδάσκεται και υπενθυμίζεται στους συντάκτες.   ManosHacker 20:33, 31 Αυγούστου 2017 (UTC)
Πολλές φορές οι νέοι χρήστες δεν ξέρουν τι λέει μια πολιτική (φυσιολογικό) και παλαιότεροι χρήστες τους συμπεριφέρονται κάπως αυστηρά. Τους επιδεικνύουν την πολιτική με αυστηρό ύφος. Κάποτε και χωρίς επαρκείς εξηγήσεις ώστε να κατανοούν τι αντιβαίνει την πολιτική. Χωρίς να σημαίνει ότι το επιδιώκουν αυτό οι παλιοί χρήστες. Απλά ίσως και να κουράζονται από τα συνεχή προβλήματα και τους βανδαλισμούς που δεν ξέρουν ποιοι απλά βανδαλίζουν και ποιοι απλά θέλουν να συνεισφέρουν επικοδομητικά. Ή απλά δεν έχουν την ικανότητα, δεν είμαστε όλοι παιδαγωγοί και καλοί εκπαιδευτές :) Προτείνω όπως δημιουργήσουμε πρότυπα με μικρά κειμενάκια για τα πιο βασικά λάθη (ή μια υποσελίδα για να τα κάνουμε copy από εκεί) που να εξηγούν απλά και κατανοητά στους νέους χρήστες. Π.χ. κάποιος ανέβασε μια εικόνα με πνευματικά δικαιώματα ή χρησιμοποίησε εικόνα εύλογης χρήσης σε λήμμα που δεν έπρεπε, να υπάρχει μια μικρή παράγραφος 3-4 γραμμές που να του εξηγεί απλά και κατανοητά ποιο είναι το πρόβλημα. Και φυσικά και link για περαιτέρω διάβασμα, αν θέλει. Σε φιλικό πάντα το λεκτικό ύφος της παραγράφου. Να την κάνουμε copy-paste στη σελίδα συζήτησης του ή σε μια άλλη σελίδα συζήτησης, να μπορεί να κατανοεί εύκολα τι πρέπει και τι δεν πρέπει να κάνει. Xaris333 (συζήτηση) 02:04, 1 Σεπτεμβρίου 2017 (UTC)
Βάσει της τάσης που αναδεικνύεται, που θέλει να αυγατίσουμε, και βλέποντας τον σχηματισμό ολοένα περισσότερων ομάδων και οργανισμών, ίσως είναι καλό να σχηματιστεί ομάδα εργασίας και στην Κύπρο. Η Κύπρος ακόμα απέχει από συμμετοχή στα διεθνή συνέδρια ή αυτά της Κεντρικής-Ανατολικής Ευρώπης. Επίσης πρέπει να δίνεται η ευκαιρία και να αισθάνονται όλοι ελεύθεροι και ευπρόσδεκτοι για πρωτοβουλίες και δράσεις, χωρίς την ανάγκη να ανήκουν σε κάποια αναγνωρισμένη ομάδα, ώστε να λειτουργούν και πράγματα με διαφοροποίηση από μια γενική ή ειδική κατεύθυνση ή συμφωνία. Κάποιες αποτυχίες, σε άλλες συνθήκες και με άλλους ανθρώπους, ίσως γίνουν επιτυχίες.   ManosHacker 18:57, 2 Σεπτεμβρίου 2017 (UTC)
thread_title:  [[:meta:Strategy/Wikimedia movement/2017/Direction]]